Document ID: 32009D0620

KOMISJONI OTSUS,
20. august 2009,
millega muudetakse otsust 2005/779/EÜ seoses Abruzzo piirkonna lisamisega sigade vesikulaarhaigusest vabade Itaalia piirkondade loetellu
(teatavaks tehtud numbri K(2009) 6388 all)
(EMPs kohaldatav tekst)
(2009/620/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle (1), eriti selle artikli 10 lõike 4 kolmandat lauset,
ning arvestades järgmist:
(1)
Komisjoni 8. novembri 2005. aasta otsus 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias (2), võeti vastu seoses kõnealuse haiguse esinemisega Itaalias. Selles otsuses on seoses sigade vesikulaarhaigusega sätestatud loomade tervishoiueeskirjad kõnealuse liikmesriigi piirkondadele, mis on sigade vesikulaarhaigusest vabaks tunnistatud, ja piirkondadele, mida ei ole kõnealusest haigusest vabaks tunnistatud. Need piirkonnad on loetletud otsuse 2005/779/EÜ lisas.
(2)
Itaalias on juba mitu aastat rakendatud sigade vesikulaarhaiguse likvideerimis- ja seireprogrammi eesmärgiga saavutada kõikide Itaalia piirkondade haigusest vabaks tunnistamine.
(3)
Itaalia on seoses haigusest vabaks tunnistamisega esitanud komisjonile teavet, mis näitab, et Abruzzo piirkonnas on haigus likvideeritud.
(4)
Lähtudes nimetatud teabe kontrollimise tulemustest ja aastase likvideerimis- ja seireprogrammi rakendamise edukusest Itaalias, tuleks Abruzzo piirkond tunnistada sigade vesikulaarhaigusest vabaks piirkonnaks.
(5)
Otsust 2005/779/EÜ tuleks vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2005/779/EÜ muudetakse järgmiselt:
1)
I lisas lisatakse Basilicatat käsitleva kande ette järgmine kanne:
„-
Abruzzo”;
2)
II lisast jäetakse välja Abruzzot käsitlev kanne.
Artikkel 2
Käesolev otsus on adresseeritud liikmesriikidele.
Brüssel, 20. august 2009

Labels: 0
18
6